ওয়েব ডেস্ক: আজ মহরম। সৃষ্টি-ধ্বংসের পরম্পরাই এই জগতের নিয়ম। মহরম মাসের দশম দিনের ইতিহাস সেই পরম্পরার সাক্ষী। এই মহরমের দিনই ঘটে গিয়েছিল এক মর্মান্তিক ঘটনা। কারবালার মরু প্রান্তরে হজরত মহম্মদের নাতি ইমাম হোসেন ও হাসানকে সপরিবারে হত্যা করে স্বৈরাচারী ইয়াজিদ বাহিনী। এই মর্মান্তিক ঘটনার স্মরণে মহরমের মাস শোকের মাস হিসেবে পালন করেন মুসলিমরা। শোক পালনের পাশাপাশি, আজ আশুরা বা নোয়ার পুডিং খাওয়ার রেওয়াজও প্রচলিত। গোটা বিশ্বের মতো কলকাতাও পালন করছে মহরম। শহরের রাজপথে তাজিয়া নিয়ে শোভাযাত্রা। চলছে লাঠি খেলাও।